આ દરમ્યાન ગઇ કાલથી ગુજરાતના રાજકારણના તખ્તા પર હાર્દિક પટેલનો ધમાકેદાર પ્રવેશ થયો છે, જેના કારણે કોંગ્રેસ હાઇકમાન્ડ હાર્દિકને મળનારા લોકસમર્થન પર નજર રાખી રહ્યું છે. જો હાર્દિક વર્તમાન સરકાર વિરુદ્ધ પાટીદાર સમાજમાં રોષ ઊભો કરી શકશે તો કોંગ્રેસ પાટીદાર વોટબેન્કને હાંસલ કરવા અત્યારના દાવેદારોની યાદીની તમા નહીં રાખે અને ઉમેદવારોની પસંદગી માટે બંધબારણે વિવિધ આગેવાનો સાથે ગુફતેગુનો દોર યોજીને નવેસરથી નવાં સમીકરણ માંડશે તેમ પ્રદેશ કોંગ્રેસનાં ટોચનાં વર્તુળો કહે છે.